CELEX: 62021TN0677
Language: ro
Date: 2021-10-18 00:00:00
Title: Cauza T-677/21: Acțiune introdusă la 18 octombrie 2021 – TL/Comisia

13.12.2021   
            
            
               RO
            
            
               Jurnalul Oficial al Uniunii Europene
            
            
               C 502/40
            
         
      Acțiune introdusă la 18 octombrie 2021 – TL/Comisia
      (Cauza T-677/21)
      (2021/C 502/60)
      Limba de procedură: engleza
      
         Părțile
      
      
         Reclamant: TL (reprezentanți: L. Levi și N. Flandin, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea raportului asupra evoluției carierei (denumit în continuare „REC”) întocmit în privința reclamantului pentru anul 2019;
               
            
                  —
               
               
                  în subsidiar, anularea REC întrucât conține comentarii contestate;
               
            
                  —
               
               
                  de asemenea, și în măsura în care este necesar, anularea deciziei pârâtei din 8 iulie 2021 de respingere a reclamației formulate de reclamantă împotriva REC;
               
            
                  —
               
               
                  obligarea pârâtei la repararea prejudiciului moral suferit de reclamant și;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv întemeiat pe faptul că, întrucât nu au fost stabilite obiective pentru anul 2019, pârâta nu a putut efectua o evaluare corectă și echitabilă a prestației reclamantului în 2019. Prin urmare, se susține că această lipsă de obiective a generat erori vădite de apreciere, în încălcarea obligației de diligență și a principiului bunei administrări.
               
            
                  2.
               
               
                  Al doilea motiv întemeiat pe încălcarea de către pârâtă a articolului 43 din Statutul funcționarilor și încălcarea orientărilor destinate notatorilor. Se susține de asemenea că pârâta a comis erori vădite de apreciere și a săvârșit un abuz de putere. Reclamantul afirmă totodată că pârâta a încălcat obligația de diligență și principiul bunei administrări.
               
            
                  3.
               
               
                  Al treilea motiv întemeiat pe încălcarea de către pârâtă a articolului 292 alineatul (2) TFUE, coroborat cu articolul 25 alineatul (2) din Statutul funcționarilor și articolul 41 alineatul (2) din Carta drepturilor fundamentale.